كيف بحصل على بطاقة ائتمانية؟
اطلب البطاقة من التطبيق. أول خطوة هي تأكيد موافقة العميل على الشروط والأحكام الخاصة بالبطاقة. اقرأها بتمعن وافهم التزاماتك تجاه البنك. التأكيد بشمل تفويض البنك بالاستعلام عن العميل بواسطة شركة كريف وهي الشركة الوحيدة المرخصة للحصول على كل معلومات العملاء الائتمانية من كل البنوك والمؤسسات المالية العاملة في المملكة. بعد تأكيد الشروط والأحكام والموافقة على التفويض بالاستعلام الائتماني، مندرس الطلب خلال ثواني آلياً وفي حال الموافقة رح يبين السقف الموافق عليه على الشاشة (بين 200 و1,000 دينار) مع إمكانية اختيار الحصول على السقف كامل أو جزء منه. الموافقة مش تلقائية وما بيحصلوا كل العملاء على 1,000 دينار لأنه كل حالة بتندرس على حدى. بعد اختيار السقف، اختار نسبة السداد (الخيارات 5% أو 25% أو 50% أو 100%). نسبة السداد بتحدد دفعتك الشهرية ومربوطة بالمبلغ المستغل من السقف. بإمكانك مثلاً بعد نهاية كل شهر تسدد كامل المبلغ المستغل آلياً إذا اخترت نسبة السداد 100% (تفاصيل آلية التسديد بالأسئلة اللاحقة). وهيك بطاقتك جاهزة للاستخدام! اضغط على البطاقة داخل التطبيق لتقلبها واحصل على كل تفاصيلها لتستخدمها أونلاين. تذكر تغذي حسابك لتسددها!